**Juhatuse koosolek toimus 21.06.23.**

**Koosolek algas kell 10.00 ja lõppes kell 13.00**

**Protokoll**

Koosolekust võtsid osa hääleõigusega juhatuse liikmed: Koit Kelder, Krista Riik, Tiina Jõgi, Jaanika Tiitson, Tiina Luks.

Puudus: -

Koosolekul osalesid hääleõiguseta: Terje Aus, Hanna Saar

Koosolekut juhatas Koit Kelder ja protokollis Terje Aus

|  |
| --- |
| Teemad:  - Ehtne suvi - Suvepesa, LÜTA;  - Vihmavarjuprojekt - MTÜ Popi, Nasva Küla Selts;  - Muud teemad ja ühine lõuna Ku-Kuus. |
| 1. **EHTNE Suvepesa**   Suvepesa perenaised tutvustavad Pesa ideed ja tegevusi juhatuse liikmetele.  Kingipood ja suvekohvik. Temaatilised laupäevad, mida korraldavad tootjad ise, meie koordineerime.  Sel laupäeval seos Turupäevaga turuplatsil.  Sel hooajal on ettevõtjate enda initsiatiiv ja osalemine seotud eelkõige laupäevaste sündmustega. Tootjate omavaheline võrgustumine on oluline ja see toimib. Leti taha müüma ei ole neid õnnestunud saada ja vastutust jagama nad ei hakka.  See suvi on pigem nagu piloot, käivitamine on olnud nullist. Viitasid muuseumisse suunduva tee äärde, mis juhataks Pesasse, Muinsuskaitseamet ei kooskõlastanud.  Põhihooaeg on juuli – külastaja kogemus on eelkõige tähtis, suured bussid pole eesmärk omaette.  Eesmärk on pigem EHTNE loo tutvustamine. Kui see äriliselt toimiks – siis keegi oleks seda juba ammu teinud! See ongi meie võimalus – abistada käima lükata!   1. **Vihmavarjuprojekt**   **MTÜ** **Popi** – Torgu kogukonnaaed soovib saada endale Permaaia tiitlit. Ülemaailmse võrgustikuga liitumise tingimuseks on osalemine permakultuuri koolitusel, mille järel on võimalik saada sertifikaat.  Mari Kübarsepp soovib toetust koolitusel osalemiseks. Koolituse maksumus 1200 eur/ toetus 900 eur.  Juhatus arutas eelmisel korral taotlust ning tegi taotlejale ettepaneku taotluse tingimustega vastavusse viimiseks täiendada taotlust jätkutegevusega, mis oleks osa projektist, mille raames saaks teadmiseid permakultuuridest jagada ka teistele huvilistele maakonnas. Samuti võib jätkutegevuse kulud eelarvestada ning lisada taotlusesse.  Mari saatis selleks korraks täiendused. Plaanib korraldada 3-päevase seminari Torgu kogukonnamajas talveperioodil ning aprillis alustab Torgus kahes kohas permakutuuri eksperimentaalaedade rajamist. Koolitustest ja sündmustest teavitatakse. Peale võrgustiku liikmeks saamist saab ka selles võrgustikus oma sündmusi kajastada.  Juhatuse arvates oleks siiski vaja kindlust, et talvised seminarid toimuvad – seetõttu ning ka taotluse eesmärgiga vastavusse viimiseks oleks vaja tegevustesse ja eelarvesse lisada sellega seotud read. Saadud teadmiste kogukonnale jagamise osa peab olema ka tegevusena planeeritud, läbi mõeldud ja eelarvestatud (turunduskulud, lektori tasu, ruumi rents jms).  Anda taotlejale veelkord selles osas tagasisidet ning pakuda taotlust täiendada, ei pea kartma eelarve suurenemist.  **MTÜ Nasva Küla Selts** – Nasva kohvikutepäeva 5. aasta. Toimuvad erinevad sündmused nii külas kui jõel, kodudes peetakse kohvikuid, kus on kohustus pakkuda vähemalt ühte kalaga seotud toitu, selts annab tasuta kasutada jalgrattaid.  Soovivad toetust päevajuhi teenuse ostmiseks, kelle liikumist erinevate kohvikute vahel jäädvustatakse.  Juhatus sooviks otsustamiseks konseptsiooni osas selgust ja lisainfot: kas päevajuhi tasus sisaldub ka tsenaariumi ettevalmistamine? Filmi tegemise kontseptioon tuleb lahti kirjutada – kuidas tuleb režii, kirjeldada tuleb ära, kuidas see tervikuks muutub – sest meie toetame lõpptulemust ehk filmi, mis lõpuks valmib.  Taotlejale antakse tagasiside – täiendab taotlust ja arutelu järgmisel korral uuesti.  **Noorte festival Hoovikas Kuressaares 5 juulil.**  Taotlejaks sõpruskond, keda seob ekstreemsport ja tänavatantsuhuvi**.** Soov on korraldada trikiratta ja rulaspordi võistlus „Hoovikas“.  Soov ja tahe on tulnud noortelt, ootus on suur. Nad on mõelnud täanavatanstu ja trikivõistluse siduda, tutvustades mõlemat.  Kogu ürituse eelarve on suurem, SKK-lt soovitakse toetust ainult osadele kuludele.  **OTSUS: toetada „Hoovika“ kulusid 1500 euro ulatuses, millest omaosalus 150 eur.**   1. **Muud teemad**   Tegevjuht andis teada, et esitas PRIAsse ja MEMi hindamiseks SKK uue perioodi arengustrateegia.  Täpsemate plaanide tegemiseks uue strateegia raames suunduti üheskoos lõunasöögile restorani Ku-Kuu.  Koosoleku juhataja Protokollija  Koit Kelder Terje Aus |